૬૫ વર્ષના જેટલીને આ સપ્તાહના અંત સુધીમાં જ સર્જરી માટે દાખલ કરવામાં આવશે. દિલ્હીની પ્રખ્યાત એમ્સ હોસ્પિટલમાં ઓપરેશન કરવામાં આવે તેવી શક્યતા છે. એપોલો હોસ્પિટલના ડૉ. સંદીપ ગુલેરિયાની આગેવાનીમાં ડૉક્ટરોની ટીમ સર્જરી હાથ ધરશે. સંદીપ એમ્સન્ના નિર્દેશક રણદીપ ગુલેરિયાના ભાઈ છે અને જેટલીના ફેમિલી ડૉક્ટર છે.મોદી સરકારમાં અરૂણ જેટલી જ નથી જેમને કિડનીની બિમારી હોય. આ અગાઉ ૨૦૧૬માં વિદેશ મંત્રી સુષમા સ્વરાજનું પણ કિડની ટ્રાંસપ્લાંટ કરવામાં આવી ચુક્યું છે. આ ઉપરાંત ભૂતપૂર્વ સંરક્ષણ મંત્રી અને ગોવાના મુખ્યમંત્રી મનોહર પર્રિકર પણ હાલ બિમાર ચાલી રહ્યાં છે. તેમને પૈનક્રિયાઝની સમસ્યા છે અને તેની સારવાર માટે તેઓ હાલ અમેરિકા છે.કોંગ્રેસ નેતા અભિષેક મનુ સિંઘવીએ ટિ્‌વટ કરીને નાણાંમંત્રી અરૂણ જેટલીને સત્વરે સારા થાય તે માટેની કામના કરી છે. સિંઘવીએ કહ્યું છે કે, બુધવારે રાજ્યસભામાં નવા નેતાઓના શપથ ગ્રહણ સમારોહમાં અરૂણ જેટલી ન દેખાતા ભારે આશ્વર્ય થયું હતું. તેવી જ રીતે પશ્ચિમ બંગાળના મુખ્યમંત્રી મમતા બેનર્જીએ ટિ્‌વટ કરીને જેટલીને સારા સ્વાસ્થ્યની શુભકામનાઓ આપી છે.